**Мемлекеттік сатып алуды жүзеге асыру қағидаларының новеллалары**

**2019 жылғы \_\_ желтоқсанда** Мемлекеттік сатып алуды жүзеге асыру қағидаларына өзгерістер енгізілді *(ҚР ҚМ-нің 2019 жылғы \_желтоқсандағы № \_\_ \_ Бұйрығы, ҚР ӘМ-де 2019 жылғы \_ № \_ тіркелді).*

Мемлекеттік сатып алу қағидаларына өзгерістер қолданысқа **2020 жылғы 1 қаңтардан** бастап енгізіледі

Қағидалардың негізгі новеллалары:

**1. ЭЛЕКТРОНДЫҚ ӘМИЯН**

2020 жылдың 1 қаңтарынан бастап кепілді ақшалай жарна түрінде өтінімді қамтамасыз ету әлеуетті өнім берушінің электрондық әмиянында жеткілікті ақшалай қаражаттың болуымен (сатып алудың бөлінген сомасының кемінде 1%) ауыстырылады.

*Анықтама ретінде: «Мемлекеттік сатып алу туралы» Заңынан үзінді*

***2-бап.*** *Осы Заңда пайдаланылатын негізгі ұғымдар*

*….*

***33) электрондық әмиян – мемлекеттік сатып алу саласындағы бірыңғай оператордың банктік шотында орналастыратын, мемлекеттік сатып алуға қатысу кезінде өтінімдерді қамтамасыз етуге, мемлекеттік сатып алу туралы шарттың орындалуын қамтамасыз етуге, авансты қамтамасыз етуге (егер мемлекеттік сатып алу туралы шартта аванс көзделген жағдайда) байланысты есеп айырысу операцияларын жүзеге асыруға, сондай-ақ мемлекеттік сатып алу саласындағы бірыңғай оператормемлекеттік сатып алу веб-порталын пайдалану (қол жеткізу) қызметтеріне ақы төлеуге арналған әлеуетті өнім берушінің жеке шоты****.*

Бұдан басқа, 2020 жылдың 1 қаңтарынан бастап өтінімді қамтамасыз етуді енгізу туралы талап конкурс және аукцион тәсілімен сатып алуға ғана емес, сондай-ақ баға ұсыныстарын сұрату тәсілімен сатып алуға да қолданылатын болады.

 **2. ЭЛЕКТРОНДЫҚ ДЕПОЗИТАРИЙ**

**2020 жылғы 1 қаңтардан** бастап құрылыс саласындағы жұмыстарды сатып алуда жұмыс тәжірибесін растайтын құжаттар (орындалған жұмыстар актілері және пайдалануға беру актілері) тек электрондық депозитарийден тартылатын болады.

*Анықтама ретінде: КҚ-ға 5-қосымшаның 5-т. үзінді (біліктілігі туралы мәліметтер)*

*5. Конкурста сатып алынатындарға ұқсас (ұқсас)* ***ағымдағы жылдың алдындағы*** *соңғы он жыл ішінде орындалған жұмыстар тәжірибесінің болуы туралы мәліметтер* ***электрондық депозитарийдегі құжаттарға сәйкес расталады*** *(болған жағдайда толтырылады).*

Электрондық депозитарийді жүргізу бойынша нормалар мен вебпорталда функционалдар 2019 жылғы 1 қыркүйектен бастап **қолданысқа енгізілді.** Электрондық депозитарийді толтыру қажеттілігі туралы хабарландыру веб-порталдың басты бетінде орналастырылған.

Электрондық депозитарийді **қалыптастыру тәртібі** Мемлекеттік сатып алуды жүзеге асыру қағидаларының 14-тарауында **айқындалған**.

 Электрондық депозитарийді енгізу әлеуетті өнім берушілердің жұмыс тәжірибесін растайтын құжаттар *(орындалған жұмыстар мен көрсетілген қызметтер актілері, тауарларды қабылдау-беру актілері)* бойынша дұрыс емес ақпарат беру проблемасын шешуге мүмкіндік береді.

**3. КОНКУРСТЫҚ БАҒА ҰСЫНЫСЫНА ӘСЕР ЕТЕТІН ЖАҢА КРИТЕРИЙ**

Қағидалардың 152-1-тармағынан конкурстық баға ұсынысына әсер ететін мынадай өлшемдер **алынып тасталды**:

1) Қазақстан Республикасының Техникалық реттеу саласындағы заңнамасына сәйкес ұсынылатын тауарлардың сәйкестігін ерікті Растауды растайтын құжат;

2) ұлттық немесе халықаралық стандарттардың талаптарына сәйкес сатып алынатын тауарлардың, жұмыстардың, көрсетілетін қызметтердің мәніне сәйкес келетін Сапа менеджментінің сертификатталған жүйесінің (сертификатталған жүйелерінің) сәйкестігін растайтын құжат;

3) экологиялық менеджмент жүйесінің ұлттық стандартқа сәйкестігін растайтын құжат;

4) ұсынылатын тауарлардың экологиялық таза өнім стандартына сәйкестігін растайтын құжат.

Бұл ретте Бұйрықпен **төленген салық көрсеткіші** түрінде конкурстық баға ұсынысына әсер ететін жаңа өлшем **толықтырылды**.

*Анықтама ретінде: 3. Осы Қағидаларда мынадай ұғымдар пайдаланылады:*

*...*

*16) төленген салықтарының көрсеткіші-осы Қағидаттың 447-тармағы 2) тармақшасының екінші бөлігіне сәйкес есептелетін, Мемлекеттік кірістер органдарының ақпараттық жүйелерінің деректеріне сәйкес өткен жылдың алдындағы үш жыл ішінде әлеуетті өнім берушінің төленген салықтарының орташа көрсеткіші;*

*...*

*156. Егер әлеуетті өнім берушінің төленген салық көрсеткіші үш пайыздан астам болған жағдайда, веб-портал әрбір оннан бір (0,1) пайыздан асатын әрбір ондық (0,1) пайыз үшін оннан бір (0,1) пайыз мөлшерінде, бірақ үш пайыздан аспайтын шартты жеңілдік автоматты түрде береді.*

**4. ШАРТТЫ БАҒАЛАР ТЕҢ БОЛҒАН КЕЗДЕ ЖЕҢІМПАЗДЫ АНЫҚТАУДЫҢ ЖАҢА ТӘСІЛІ**

2020 жылғы 1 қаңтардан бастап конкурстық баға ұсыныстарының шартты бағалары тең болған кезде төленген салықтардың үлкен сомасы бар қатысушы емес, салықтық жүктеменің үлкен көрсеткіші бар қатысушы жеңімпаз деп танылатын болады.

Бұл тәсіл әділ болып табылады, ол мемлекеттік сатып алуға қатысушылар үшін тең мүмкіндіктерді белгілейді. Енді шартты бағалар тең болған жағдайда шағын компаниялар салықтық жүктеме көрсеткіші бойынша ірі компаниялармен бәсекелесе алады, бұл оларды салықты адал төлеуге ынталандыратын болады.

*Анықтама ретінде: 172. Конкурстық баға ұсыныстарының шартты бағалары тең болған кезде сатып алынатын тауарлардың, жұмыстардың, көрсетілетін қызметтердің нарығында, оның ішінде конкурстың заты болып табылатын тауарлардың, жұмыстардың, көрсетілетін қызметтердің ұқсас түрлері бойынша үлкен төленген салықтар көрсеткіші бар конкурсқа қытысушы жеңімпаз болып танылады. Төленген төленген салықтар көрсеткіштер тең болған кезде конкурсқа қатысуға өтінімі басқа әлеуетті өнім берушілердің конкурсқа қатысуға өтінімдерінен бұрынырақ келіп түскен конкурсқа қатысушы жеңімпаз деп танылады.*

**5. ШАҒЫН ЖӘНЕ ОРТА БИЗНЕСТІ ҚОЛДАУ**

Шағын және орта бизнесті қолдау мақсатында 2 мың АЕК немесе 505 млн. теңгеден аспайтын жұмыстарды сатып алу бойынша шартты жеңілдікке жиынтық пайыздық әсерді 5% - ға дейін төмендету ұсынылады. Бұл шағын компанияларға 10 және одан да көп жыл жұмыс тәжірибесі бар ірі компаниялармен бәсекелесуге мүмкіндік береді.

**6. ҚАРЖЫЛЫҚ ТҰРАҚТЫЛЫҚТЫҢ ШЕКТІ МӘНДЕРІН КЕҢЕЙТУ ЖӘНЕ ҰЛҒАЙТУ**

2020 жылғы 1 шілдеден бастап қаржылық тұрақтылық түріндегі біліктілік талабы конкурсқа (аукционға) қатысатын барлық әлеуетті өнім берушілерге қойылатын болады:

1) Тауарлар, егер сатып алудың (лоттың) бөлінген сомасы 4 мың АЕК (10 100 000 тг.) асатын болса;

2) Жұмыстар, егер сатып алудың (лоттың) бөлінген сомасы 8 мың АЕК (20 200 000 тг.) асатын болса;

3) Қызметтер, егер сатып алудың (лоттың) бөлінген сомасы 20 мың АЕК (50 500 000 тг.) асатын болса.

Бұл ретте тауарларды сатып алуға қатысатын әлеуетті өнім берушілерге қаржылық тұрақтылық жөніндегі талап кірістер мен төленген салықтар көрсеткіштері бойынша сәйкестік бөлігінде ғана қолданылатын болады.

Бұдан басқа, қаржылық тұрақтылық көрсеткіштері өткен жылдың алдындағы үш жыл ішінде есепке алынатынын ескере отырып, жыл сайын өсіммен төленген салықтар бойынша көрсеткіштер ұлғаюда:

- 2020 жылы-3%;

- 2021 жылы-4%;

- 2022 жылы-5%.